als_Latn dik_Latn sag_Latn
Ashtu si ka ndodhur edhe vite të kaluara Vlora do jetë qyteti simbol që do të presë zyrtarët më të lartë të shtetit shqiptar, kryeministrin Rama; kryeparlamentarin Meta, së bashku dhe me ministra te kabinetit.
Sipas traditës zyrtarët e shtetit do të kryejnë homazhe pranë varrit të Ismail Qemalit për të nderuar në këtë mënyrë burrin i cili 102 vjet më parë shpalli mëvetësinë e Shqipërisë.
Pas ceremonisë kryeministri Rama do të përcjell urimet për festën, duke zhvilluar edhe takime me familjet patriote në Vlorë, që kanë kontribuar në shpalljen e Pavarësisë së Shqipërisë.
Ndërkohë një tjetër detaj interesant i festimeve të 102 vjetorit të Pavarësisë është edhe përzgjedhja e dy sportistëve shqiptarë të shpallur kampionë bote që do të ngrenë simbolikisht flamurin në Vlorë më 28 Nëntor. Lajmi është konfirmuar sot pasdite nga deputeti i PS-së Alfred Peza.
als_Latn als_Latn als_Latn als_Latn